CELEX: 32017D0822(01)
Language: bg
Date: 2017-08-21 00:00:00
Title: Решение за изпълнение на Комисията от 21 август 2017 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор (Maasvallei Limburg (ЗНП)

22.8.2017   
            
            
               BG
            
            
               Официален вестник на Европейския съюз
            
            
               C 278/4
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 21 август 2017 година
   за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
   (Maasvallei Limburg (ЗНП)
   (2017/C 278/06)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 97, параграф 3 от него,
   като има предвид, че:
   
               (1)
            
            
               Белгия и Нидерландия изпратиха заявление за защита на наименованието „Maasvallei Limburg“ в съответствие с част II, дял II, глава I, раздел 2 от Регламент (ЕС) № 1308/2013.
            
         
               (2)
            
            
               В съответствие с член 97, параграф 2 от Регламент (ЕС) № 1308/2013 Комисията разгледа заявлението и стигна до заключението, че условията, предвидени в членове 93—96, както и в член 97, параграф 1 и членове 100, 101 и 102 от посочения регламент, са спазени.
            
         
               (3)
            
            
               С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикуват единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на предварителната национална процедура за разглеждане на заявлението за защита на наименованието „Maasvallei Limburg“,
            
         РЕШИ:
   Член единствен
   Единният документ, изготвен в съответствие с член 94, параграф 1, буква г) от Регламент (ЕС) № 1308/2013, както и препратката към публикацията на спецификацията на продукта за наименованието „Maasvallei Limburg“ (ЗНП) са поместени в приложението към настоящото решение.
   В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първия параграф на настоящия член, в срок от два месеца от датата на публикуването му в Официален вестник на Европейския съюз.
   
   
      Съставено в Брюксел на 21 август 2017 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      ЕДИНЕН ДОКУМЕНТ
      
         „MAASVALLEI LIMBURG“
      
      
         PDO-BE-02172
      
      Дата на прилагане: 12.5.2016 г.
      1.   Наименование (наименования) за регистрация
      
      Maasvallei Limburg
      2.   Вид географско означение
      
      ЗНП — защитено наименование за произход
      3.   Категории лозаро-винарски продукти
      
      
               
                  1.
               
               
                  Вино
               
            4.   Описание на виното (вината)
      
      
         Acolon
      
      Тази категория вино притежава следните сортови характеристики:
      
         Цвят: наситено червен.
      
         Мирис: аромат на червени и черни горски плодове, като малини, къпини и боровинки, както и на сливи.
      
         Вкус: плътен, плодов вкус. Меките танини спомагат за бързото отлежаване на виното в бутилката. Вината Maasvallei Limburg също така добре запазват своята киселинност, като хармонично съчетават танини, плодов аромат и плътност.
      
         Послевкус: преобладаващият послевкус е на плодове.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Auxerrois
      
      Тази категория вино притежава следните сортови характеристики:
      
         Цвят: светъл (лимоненожълт) и бистър.
      
         Мирис: аромат на зрели жълти ябълки, понякога и на зелени круши.
      
         Вкус: сухо вино с лека, мека киселинност. Вината са с плодов вкус, с аромат на ябълки и круши.
      
         Послевкус: Послевкусът на Auxerrois е интензивен и дълготраен за повечето реколти, частично поради глобалното затопляне, което се отразява значително върху микроклимата на Maasvallei Limburg.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Chardonnay
      
      Тази категория вино притежава следните сортови характеристики:
      
         Цвят: бистър цвят на жълта слама до средно наситен златист цвят (наподобяващ дърво).
      
         Мирис: много свеж, с плодов аромат на лимон и понякога на пъпеш и кайсия, както и на масло, препечени филийки и ванилия, включително сложи аромати (в резултат от разбъркване на утайката).
      
         Вкус: сух. Усещането в устата варира от тръпчиво до кадифено. Вината са с плодов вкус и изискани, но могат да придобият по-обхватен, интензивен и богат вкус, когато отлежават в дървени съдове. При шардонето чакълите на Maasvallei Limburg водят до изявен минерален характер. Фината киселинност особено много подчертава съответния лозарски регион.
      
         Послевкус: подпочвеният слой чакъли е източник на дълготрайната минерална интензивност.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Dornfelder
      
      Тази категория вино притежава следните сортови характеристики:
      
         Цвят: интензивен, наситено червен.
      
         Мирис: Dornfelder притежава интензивен плодов аромат: вишни от сорта „Amarena“, къпини и плодове от черен бъз.
      
         Вкус: преобладаващ плътен и плодов вкус. Maasvallei Limburg се характеризира с по-скоро дискретна киселинност и много леки, зрели танини.
      
         Послевкус: присъства целият спектър на ароматите, които се усещат с помощта на обонянието, често с допълнение от сладък корен.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Gewurtztraminer
      
      Тази категория вино притежава следните сортови характеристики:
      
         Цвят: виното има интензивен жълт цвят, с нежни златисти отблясъци.
      
         Мирис: Мирисът включва много аромати. Виното има силен и комплексен аромат, с отчетливи нотки на екзотични плодове, цветя, цитрусови плодове и подправки. Често се усеща и аромат на мед и зрели плодове.
      
         Вкус: Виното има добра плътност и структура, с дискретната киселинност, характерна за подпочвените слоеве на Maasvallei Limburg.
      
         Послевкус: присъства целият спектър на ароматите, които се усещат с помощта на обонянието, често с допълнение от сладък корен.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Pinot Blanc
      
      Тази категория вино притежава следните сортови характеристики:
      
         Цвят: бистър и жълт.
      
         Мирис: плодов мирис, с нотки на зрели круши и дъх на подправки.
      
         Вкус: Минерален характер, дължащ се на подпочвения слой чакъли на Maasvallei Limburg, леко газиран.
      
         Послевкус: дълготраен, с богат на аромати финал и хармония от подчертана лека киселинност и плодов вкус, характерни за Maasvallei Limburg.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Pinot Gris
      
      Тази категория вино притежава следните сортови характеристики:
      
         Цвят: мек жълт цвят с красив пръстен от фини мехурчета.
      
         Мирис: чист, с интензивен аромат на жълти круши, мед (понякога бадеми) и отчетливо присъствие на подправки, черен пипер и кремък с лека опушеност.
      
         Вкус и послевкус: Идеална хармония между леката киселинност, характерна за Maasvallei Limburg, и медена нотка, следвани от дълготраен послевкус.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Pinot Noir
      
      Тази категория вино притежава следните сортови характеристики:
      
         Цвят: бял, розе и червен, вариращ между цветовете на рубин и нар.
      
         Мирис: вината са интензивни, с плодов вкус, с нежен плодов аромат на червени горски плодове, малини, черни череши и диви къпини.
      
         Вкус: вкус на кадифени, отлежали танини, балансирани и с добра структура, както и с типичните характеристики на Maasvallei Limburg. Бутилираното вино отлежава до 10 години.
      
         Послевкус: много интензивен и дълготраен послевкус.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Riesling
      
      Тази категория вино притежава следните сортови характеристики:
      
         Цвят: лимоненожълт и бистър цвят.
      
         Мирис: много свеж, с интензивен аромат на костилкови плодове (праскови) и ябълки, понякога на зелени круши с нотка на цитрусови плодове.
      
         Вкус: чакълите в Maasvallei Limburg придават на виното опушен минерален вкус с нотка на подправки. Когато виното е отлежало, в него преобладават отчетливите аромати на петрол и мед.
      
         Послевкус: интензивен и дълготраен послевкус.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Siegerrebe
      
      Тази категория вино притежава следните сортови характеристики:
      
         Цвят: светложълт.
      
         Мирис: много ароматно вино благодарение на типичните характеристики на сортовете Madeleine Angevine и Gewürztraminer, от които се произвежда, допълнително подсилени в Maasvallei Limburg с повече пикантност и киселинност, която не е толкова изразена в другите лозарски региони.
      
         Вкус: добра комбинация от киселинност и аромати.
      
         Послевкус: интензивно усещане в устата.
      
         Общи аналитични характеристики
      
      
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  9,5 
               
            
                  Минимална обща киселинност
               
               
                  4,5  грама на литър, изразена като съдържание на винена киселина
               
            
                  Максимално съдържание на летливи киселини (милиеквивалента на литър)
               
               
                   
               
            
                  Максимално общо съдържание на серен диоксид (милиграма на литър)
               
               
                   
               
            
         Други типични характеристики
      
      
                  —
               
               
                  Естественото обемно алкохолно съдържание на прясното грозде, на частично ферментиралата гроздова мъст или на младото вино в процес на ферментация може да се увеличава единствено на територията на производителя чрез добавяне на захароза, концентрирана гроздова мъст или ректифицирана концентрирана гроздова мъст. Естественото общо обемно алкохолно съдържание може да се увеличава с не повече от 2,5 % vol.
               
            
                  —
               
               
                  Позволено е частичното намаляване на киселинното съдържание на гроздовата мъст и на младото вино в процес на ферментация.
                  След 15 март частичното намаляване на киселинното съдържание на виното е разрешено до 1 g/l, изразено като винена киселина, т.е. 13,3 meq/l.
               
            
                  —
               
               
                  Ако една от характеристиките не е определена, приложимите минимални и максимални стойности са тези, предвидени в регламенти (ЕС) № 1308/2013 и (ЕО) № 606/2009, или националните министерски разпоредби, ако е целесъобразно.
               
            
                  —
               
               
                  Асамблажът е възможен, но по-скоро по изключение.
               
            5.   Винопроизводствени практики
      
      а.   Основни енологични практики
      
      Специфична енологична практика
      Ферментацията се осъществява при контролирана температура чрез система за охлаждане и нагряване в резервоари от неръждаема стомана и/или дъбови бъчви.
      б.   Максимални добиви
      
      
         Acolon, Auxerrois B, Chardonnay B, Gewürztraminer B, Pinot Blanc B, Pinot Gris G, Riesling B и Siegerrebe Rs.
      
      75 хектолитра от хектар
      
         Acolon, Auxerrois B, Chardonnay B, Gewürztraminer B, Pinot Blanc B, Pinot Gris B, Riesling B и Siegerrebe Rs.
      
      10 750 килограма грозде от хектар
      
         Dornfelder N
      
      90 хектолитра от хектар
      
         Dornfelder N
      
      12 850 килограма грозде от хектар
      
         Pinot Noir N
      
      60 хектолитра от хектар
      
         Pinot Noir N
      
      8 600 килограма грозде от хектар
      6.   Определен район
      
      Районът, определен за производството на вино от Maasvallei Limburg, се намира в лозарска зона А, разположена чак до географската средна тераса на двата бряга на река Maas в регион Limburg в Белгия и Нидерландия, които са свързани исторически и географски.
      
                  —
               
               
                  общини, градове на белгийска територия: Kinrooi, Maaseik, Dilsen-Stokkem, Maasmechelen и Lanaken.
               
            
                  —
               
               
                  общини, градове на нидерландска територия: Stein, Sittard-Geleen, Echt-Susteren, Maasgouw, Roermond, Maasgouw и Leudal.
               
            Общата площ на определения район е 155,09 km2.
      7.   Основни винени сортове грозде
      
      
                   
               
               
                  Auxerrois B
               
            
                   
               
               
                  Acolon
               
            
                   
               
               
                  Gewürztraminer B
               
            
                   
               
               
                  Dornfelder N
               
            
                   
               
               
                  Chardonnay B
               
            
                   
               
               
                  Siegerrebe Rs
               
            
                   
               
               
                  Riesling B
               
            
                   
               
               
                  Pinot Noir N
               
            
                   
               
               
                  Pinot Gris G
               
            
                   
               
               
                  Pinot Blanc B
               
            8.   Описание на връзката (връзките)
      
      
         Местоположение
      
      Maasvallei Limburg е регион, разположени в алувиалната равнина на речния чакъл на река Maas (частта, която в голяма степен образува физическата граница между Нидерландия и Белгия). Подпочвеният слой се състои от дебел слой речен чакъл, който е бил изместен от утаечните процеси от планините Юра и Ардени. Слоят речен чакъл е с дебелина между 5 и 15 метра. Върху речния чакъл впоследствие се е утаил дебел слой песъчливо-глинеста почва, което е превърнало Maasvallei в регион, подходящ за селскостопанска дейност. От историческа и икономическа гледна точка регионът се е развивал бързо, когато река Maas все още е била плавателна. Това е създало възможност за възникването на търговски центрове като Roermond, Stokkem и Maaseik.
      
         Сортове грозде в определения географски район
      
      Сортовете грозде, които виреят добре в умерен климат, се срещат и в Maasvallei Limburg: Acolon, Auxerrois B, Chardonnay B, Dornfelder N, Gewürztraminer B, Pinot Blanc B, Pinot Gris G, Pinot Noir N, Riesling B и Siegerrebe Rs. Регионалното естество на характерните подпочвените песъчливо-глинести и чакълести слоеве, както е подробно обяснено в раздела относно причинно-следствените връзки по-долу, също определя вкуса на сортовите вина.
      
         Причинно-следствена връзка: историческо развитие
      
      Винените сортове грозде са се отглеждали в абатствата по река Maas през ранното Средновековие. В историческите текстове се посочва скромно по размера си производство на вино в рамките на абатствата. Редица местни наименования подсказват отглеждането на лозя (включително „Wingerd“ — „лоза“), което сочи към историята на винопроизводството в региона. Виното е било една от причините женският бенедиктински манастир в Thorn да придобие първоначално статут на алод, а впоследствие — на княжество-абатство. Много местни наименования, като „wingerd“, „wingerdenplein“ и др., сочат към богатата история на винопроизводството в региона. В това отношение следва да се спомене и легендата от VIII век за „чудото на виното“ в Aldeneik.
      Подобни препратки към виното могат да бъдат открити в цялата долина на река Maas.
      
         Причинно-следствена връзка: геология/почви
      
      Речният чакъл на реката се състои основно от варовик, кварц и кремък. Тази смесица от различни видове скали я прави много богата на минерали, което е предпоставка за производството на балансирани вина с характерен минерален вкус и лека киселинност.
      Песъчливо-глинестата почва над слоя речен чакъл дава тежест, дълбочина и наситеност, както и богата палитра от аромати. Слоят от чакъл и камъни отдолу е предпоставка за производството на някои пенливи и най-вече силни вина с характерен минерален вкус. Корените на лозите винаги минават през слоя речен чакъл и стигат до подпочвените води, където се намира по-голямата част от минералите, които оформят характерния аромат на вината.
      
         Причинно-следствена връзка: климат
      
      Бавното зреене в характерния микроклимат на Maasvallei Limburg помага за развитието на вкуса, както е описано по-долу. През по-хладните есенни нощи киселините се разграждат постепенно, което означава, че гроздето зрее бавно, като по този начин се засилват типичните за региона аромати. Платото Kempisch защитава долината на река Maas от прекалено много валежи, което гарантира подветрено разположение, съответно по-топла и по-суха среда. Водата от езерата, преминала през речния чакъл, помага за регулирането на температурата и осигурява отлична вентилация. В резултат от това листата на лозите изсъхват по-бързо, което позволява на гроздето да достигне равномерно разпределение на захарите, киселините и ароматите.
      
         Причинно-следствена връзка: човешки фактор
      
      Както вече беше споменато, лозаро-винарството съществува в Maasvallei Limburg от векове. От средата на миналия век районът е допълнително повлиян от човешката дейност, а именно от добива на чакъл и създаването на изкуствените езера Maasplassen. Поради това вината от това ЗНП се отличават от ЗГУ и други наименования. Това се дължи на топлата буферна зона, създадена от голямата водна повърхност на река Maas и изкуствените езера Maasplassen, което означава, че вероятността от пролетни слани е малка и че има високи температури през есента, които са от решаващо значение за качественото и контролирано зреене на гроздето. Така се осигурява непроменен вкус на вината и се позволява постигането на отличителни характеристики на виното, що се отнася до стойността на pH, киселинноста и захарите.
      Тези естествени характеристики, подсилени от човешката дейност, са уникални по рода си в Европа и са съществени за по-тясното определяне на района.
      9.   Основни допълнителни условия
      
      Не е приложимо.
      
         Връзка към спецификацията на продукта
      
      https://www.rvo.nl/sites/default/files/Productdossier%20BOB%20Maasvallei.pdf
      http://lv.vlaanderen.be/nl/landbouwbeleid/kwaliteitssystemen/beschermde-oorsprongsbenamingen-bob-en-beschermde-geografische